કહેવાય છે કે, તારે જે કરવાનું છે તે તું કરીને જ રહે છે. તારે અમારી જેમ વિરોધીઓ નથી, એટલે તારા કર્તુત્વો આ લોકમાં લીલા કહેવાય છે. તે કેવી કેવી હસ્તીઓ ખરીદવા માંડી છે….? પહેલાં દેવ ઉઠી એકાદશીએ અમારા ઉશનસને ઉઠાવ્યા.અને દેવ સુતી એકાદાસીએ એમના પત્નીને. હવે જન્માષ્ટમીના ટાણે પણ તારી વૃતિમાં ચીરો પડ્યો, અને તે અમારાં સુરેશ દલાલને ઉઠાવ્યા. બીજાં દારાસિંગ-રાજેશખન્ના જેવાં ઉચકા તો ખરા જ. સાહિત્ય અને કલામા સમઝ ના તો અમારી જેમ અક્ષરનાદને વાંચ. અને સમઝ જો પડતી હોય તો એના રસિકોને આઘાત આપવામાં તને શાની મોજ આવે છે. મને ખબર છે કે, તારો જવાબ રાબેતા મુજબ નફ્ફટ જ હશે. તું કહેશે, આટલાં બધાં સુરેશ ધરતી પર છે એમાંથી એક સુરેશ ઉઠાવ્યો એમાં આટલી બધી રાડ શું પાળો છો…? ત્યારે મારે તને એ જ જાનવવાનું કે અહીં એક મીનીટમાં ૨૧ કૃષ્ણ જનમ લે છે. પણ મોટા થાય એટલે એ કૃષ્ણ મટી કરશન બની જાય છે. અમોને મેનુ પ્રમાણે સાહિત્યનો રસાસ્વાદ કરાવનાર આ સુરેશ….દલાલ છે ખરો, પણ સાહિત્યના સંકલન દ્વ્રારા એકબીજાના હૃદયમાં વિના પા-ઘડીએ પહોંચવાની દલાલી કરતાં. તને એની અદેખાઈ આવી હશે. તું પણ પ્રભુ હવે અદેખો થઇ ગયો છે. તારી શ્રુષ્ટિને અડ્યા વિના તને ઉઘાડી બારીમાંથી પામવાનો-નીરખવાનો પ્રયાસ કરનારને તું ઊંચકી લે…………..એ વ્યાજબી તો નથી. તને ખબર છે, સંસારની વિધુરતા કે વિધ્વતા તો તારી માયાજાળમા વિસરી જવાય, પણ સાહિત્યથી વિધુર કે વિધ્વતા મેળવનારની પાછળ હવે કોણ દલાલી કરશે..?